title: 2011/561/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka VII – Alueiden komitea#Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka VII – Alueiden komitea

text:
               27.9.2011

               FI

               Euroopan unionin virallinen lehti

               L 250/101

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka VII – Alueiden komitea
   (2011/561/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2009 (1),

               —

               ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0217/2010) (2),

               —

               ottaa huomioon alueiden komitean vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0139/2011),

               1.

               myöntää alueiden komitean pääsihteerille vastuuvapauden alueiden komitean talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 69, 13.3.2009.

      (2)  EUVL C 308, 12.11.2010, s. 1.

      (3)  EUVL C 303, 9.11.2010, s. 1.

      (4)  EUVL C 308, 12.11.2010, s. 129.

      (5)  EYVL L 248, 16.9.2002, s. 1.

      EUROOPAN PARLAMENTIN PÄÄTÖSLAUSELMA,
      10. toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka VII – Alueiden komitea
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2009 (1),

                  —

                  ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0217/2010) (2),

                  —

                  ottaa huomioon alueiden komitean vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

                  —

                  ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0139/2011),

                  1.

                  panee merkille, että vuonna 2009 alueiden komitealla oli käytettävissään maksusitoumusmäärärahoja yhteensä 88 000 000 euroa (vuonna 2008: 93 000 000 euroa) ja että niiden käyttöaste oli 98,37 prosenttia eli yli muiden toimielinten keskiarvon (97,69 prosenttia);

                  2.

                  panee merkille, että tilintarkastustuomioistuimen vuosikertomuksen mukaan tarkastus ei antanut aihetta merkittäviin huomautuksiin alueiden komitean osalta;

                  3.

                  panee merkille, että alueiden komitea sai kymmenen uutta virkaa vuonna 2009 (ja vielä neljä vuonna 2010); ilmaisee tyytyväisyytensä joustavan työaikajärjestelyn käyttöönottoon 1. tammikuuta 2011 alkaen; panee merkille alueiden komitean toimet etätyömahdollisuuksien hyödyntämiseksi; toteaa myös, että alueiden komitean koulutusmäärärahat lisääntyivät huomattavasti (12 prosenttia verrattuna vuoteen 2008), kurssien lukumäärä kasvoi ja koulutuksessa siirryttiin kohdennetumpiin kursseihin, joilla pyritään lisäämään erityisosaamista;

                  4.

                  panee tyytyväisenä merkille, että alueiden komitea päivitti vuonna 2009 talousarvion analyyttista seurantajärjestelmää (”BudgetWatch”) siten, että se tarjoaa kattavammat tiedot alueiden komitean talousarviosta, helpottaa komitean talousarvion toteuttamista ja auttaa yksilöimään aloja, jotka vaativat johdon huomiota;

                  5.

                  panee tyytyväisenä merkille alueiden komitean vastauksena parlamentin 5. toukokuuta 2010 antamaan päätöslauselmaan vastuuvapauden myöntämisestä varainhoitovuodelta 2008 (6) esittämät kommentit, joiden mukaan alueiden komitean ja talous- ja sosiaalikomitean välinen hallinnollista yhteistyöjärjestelyä koskeva sopimus kaudelle 2008–2014 on pantu täytäntöön riittävällä tavalla, ja toteaa, että tällä hetkellä ei ole havaittu uusia tarpeita käytännön näkökohtien parantamiseksi ja että komiteat ovat edelleen tietoisia tarpeesta säilyttää yhdenmukaistamisen korkea taso, mikä varmistetaan hallinnollista yhteistyöjärjestelyä koskevan sopimuksen hallintorakenteella; kehottaa alueiden komiteaa ja talous- ja sosiaalikomiteaa ilmoittamaan, onko sopimuksesta johtuvalla palvelujen irrottamisella ollut talousarviovaikutuksia, ja raportoimaan vastuuvapauden myöntävälle viranomaiselle sopimuksen vuonna 2011 suoritettavan väliarvioinnin tuloksista;

                  6.

                  panee merkille toimet toimielinten välisen yhteistyön alalla, erityisesti käynnissä olevan Sysper2-henkilöstöhallintojärjestelmän käyttöönoton ja sitä varten tehdyt valmistelut;

                  7.

                  panee merkille, että sisäisen tarkastuksen osasto saattoi vuonna 2009 päätökseen talousarvion suunnittelujärjestelmien asianmukaisuutta koskeneen tarkastuksen ja että tarkastus siitä, onko oikeuksia vahvistettaessa noudatettu sääntöjä, samoin kuin virkamatkakustannuksia sekä tutkimuksia ja asiantuntija-apua koskeva seuranta olivat käynnissä ja lisäksi tehtiin toinen seurantatarkastus, joka koski sisäisen valvonnan standardien noudattamista ja hyväksymiskiertojen asianmukaisuutta; toteaa, että viimeksi mainitussa on yhä verrattain alhainen tulosindikaattori (12 kuukauden kuluessa täytäntöön pantujen suositusten määrä), vaikka kyseessä on jo toinen seuranta; toteaa myös, että suunniteltua sisäisen tarkastuksen laatua koskevaa tutkimusta ei tehty;

                  8.

                  vahvistaa kantansa, jonka mukaan avoimuuden vuoksi kaikkien unionin toimielinten jäsenten taloudellisista eduistaan antamien ilmoitusten olisi oltava saatavilla internetissä julkisessa rekisterissä; muistuttaa alueiden komiteaa vaatimuksestaan, että alueiden komitean jäsenten on ilmoitettava taloudelliset etunsa ja kerrottava asiaankuuluvat tiedot ilmoituksenalaisesta ammatillisesta toiminnasta ja palkallisista toimista tai tehtävistä; panee tyytyväisenä merkille alueiden komitean vastauksen tähän kysymykseen ja etenkin alueiden komitean puheenjohtajan 11. helmikuuta 2011 päivätyn kirjeen; kehottaa alueiden komiteaa käsittelemään tätä asiaa vuotuisessa toimintakertomuksessaan;

                  9.

                  antaa alueiden komitealle tunnustusta sen vuotuisten toimintakertomusten laadusta, joka on pysynyt hyvänä, ja pitää myönteisenä, että niihin on sisällytetty selvitys toimista, joita parlamentin aikaisempien vastuuvapauspäätösten johdosta on toteutettu;

                  10.

                  kehottaa alueiden komiteaa suorittamaan kiireesti vuoden 2011 aikana menojen laajan uudelleenarvioinnin kaikilla toiminta-aloilla varmistaakseen, että kaikilla menoilla saadaan vastinetta rahalle, jotta on mahdollista löytää mahdollisia säästöjä ja helpottaa niiden avulla talousarvioon tänä tiukan talouden aikana kohdistuvia paineita.

         (1)  EUVL L 69, 13.3.2009.

         (2)  EUVL C 308, 12.11.2010, s. 1.

         (3)  EUVL C 303, 9.11.2010, s. 1.

         (4)  EUVL C 308, 12.11.2010, s. 129.

         (5)  EYVL L 248, 16.9.2002, s. 1.

         (6)  EUVL L 252, 25.9.2010, s. 98.


title: 2012/578/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/206

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2010
   (2012/578/EU)
   EUROOPAN PARLAMENTTI, joka

               —

               ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2010 sekä keskuksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan huumausaineiden ja niiden väärinkäytön seurantakeskuksesta 12 päivänä joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (3) ja erityisesti sen 15 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0134/2012),

               1.

               myöntää Euroopan huumausaineiden ja niiden väärinkäytön seurantakeskuksen johtajalle vastuuvapauden keskuksen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan huumausaineiden ja niiden väärinkäytön seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 156.

      (2)  EYVL L 248, 16.9.2002, s. 1.

      (3)  EUVL L 376, 27.12.2006, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2010
      EUROOPAN PARLAMENTTI, joka

                  —

                  ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2010,

                  —

                  ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2010 sekä keskuksen vastaukset (1),

                  —

                  ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Euroopan huumausaineiden ja niiden väärinkäytön seurantakeskuksesta 12 päivänä joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (3) ja erityisesti sen 15 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0134/2012),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että parlamentti myönsi 10. toukokuuta 2011 Euroopan huumausaineiden ja niiden väärinkäytön seurantakeskuksen johtajalle vastuuvapauden keskuksen talousarvion toteuttamisesta varainhoitovuonna 2009 (5) ja vastuuvapauspäätökseen liitetyssä päätöslauselmassa se muun muassa

                              —

                              kehotti keskusta laatimaan mahdollisten määrärahasiirtojen analysointia varten asianmukaiset ohjeet ja menettelyt sekä parantamaan toiminnan suunnittelua ja seurantaa siirtojen määrän vähentämiseksi

                              —

                              kehotti keskusta varmistamaan hyväksytyn henkilöstöarviointimenettelyn johdonmukaisen toteuttamisen

                              —

                              kehotti keskusta panemaan viipymättä täytäntöön sisäisen tarkastuksen esittämät yhdeksän ”erittäin tärkeää” suositusta ja tiedottamaan vastuuvapauden myöntävälle viranomaiselle edistymisestään asiassa;

                  C.

                  ottaa huomioon, että keskuksen alkuperäinen talousarvio vuodeksi 2010 oli 15 900 323 euroa, kun se oli 14 700 000 euroa vuonna 2009, mikä merkitsee 8,16 prosentin lisäystä; ottaa huomioon, että unionin maksuosuus keskuksen talousarvioon vuonna 2010 oli 14 800 000 euroa (6), mikä merkitsee 4,59 prosentin lisäystä vuoteen 2009 verrattuna;

         Talousarvio- ja varainhallinto

                  1.

                  toteaa, että keskuksen lopullisen tilinpäätöksen mukaan sen tosiasialliset tulot varainhoitovuonna 2010 olivat 16 245 886 euroa; panee merkille, että vuoden 2010 tosiasiallisten tulojen ja vuoden 2010 talousarvioon otettujen tulojen välinen erotus johtuu seuraavista seikoista:

                              —

                              362 000 euron maksusuoritus vuonna 2010 unionin maksuosuudesta keskuksen vuosien 2008 ja 2009 talousarvioiden tulojen yhteydessä

                              —

                              16 437 euron kuittaaminen Norjan keskuksen talousarvioon vuosina 2008 ja 2009 maksamien osuuksien tuloksen positiivisesta saldosta

                              —

                              1 980 euron määrä, joka vastaa vuonna 2010 saatuja tuloja mutta jota ei ollut otettu vuoden 2010 talousarvioon;

                  2.

                  panee merkille, että unionin maksuosuus vuonna 2010 oli yhteensä 14 800 000 euroa, jossa talousarvioon otettuun 14 600 000 euron määrään lisättiin ylijäämän palautuksesta saatu 200 000 euron määrä;

                  3.

                  panee merkille, että keskuksen lopullisen tilinpäätöksen mukaan vuoden 2010 talousarvion maksusitoumusmäärärahojen toteutumisaste on 98,82 prosenttia (0,03 prosentin muutos vuoteen 2009 verrattuna), maksumäärärahojen toteutumisaste verrattuna sitoumuksiin 94,85 prosenttia (1,66 prosentin vähennys vuoteen 2009 verrattuna) ja maksujen toteutumisaste verrattuna lopulliseen talousarvioon 93,73 prosenttia (1,67 prosentin vähennys vuoteen 2009 verrattuna);

                  4.

                  huomauttaa myös, että osastojen I ja II (henkilöstö ja tukipalvelut) talousarvion toteuttamista koskevat tiedot osoittavat, että maksusitoumusmäärärahojen toteutumisaste nousi vuoteen 2009 verrattuna 0,57 prosenttia ja maksumäärärahojen toteutumisaste 13,4 prosenttia; panee merkille, että maksusitoumusmäärärahojen toteutumisaste on 99,15 prosenttia ja maksumäärärahojen toteutumisaste 96,64 prosenttia verrattuna 98,58 prosenttiin ja 95,30 prosenttiin vuonna 2009;

                  5.

                  toteaa, että osaston III (hankkeet ja operatiiviset toimet) toteutumisaste osoittaa 9,58 prosentin laskua maksumäärärahojen käytössä vuoteen 2009 verrattuna ja 1,37 prosentin hienoista laskua maksusitoumusmäärärahoissa; toteaa myös, että maksusitoumusmäärärahojen toteutumisaste on 98,04 prosenttia ja maksumäärärahojen toteutumisaste 88,83 prosenttia; panee merkille, että keskuksen tietojen mukaan tilanne johtuu seuraavista seikoista:

                              —

                              yli 70 prosenttia kansallisista yhteyspisteistä pyysi maksettavaksi vasta ensimmäistä vuoden 2010 Reitox-verkoston yhteisrahoituserää

                              —

                              ennen vuoden 2010 loppua oli mahdotonta suorittaa eräitä maksuja, jotka liittyivät vuoden jälkipuoliskolla pidettyjen teknisten kokousten kulujen korvaamiseen

                              —

                              eräitä ulkoisia teknisiä selvityksiä tai tutkimuksia koskevien pienimuotoisten sopimusten toteuttamiseen liittyviä maksuja ei voitu suorittaa, koska tarvittavat tarjouskilpailu- tai hankintasopimusmenettelyt saatiin päätökseen liian myöhään;

                        katsoo, että osaston 3 maksumäärärahojen alhainen toteutumisaste haittaa keskuksen hankkeiden ja toiminnan kehittämistä ja sillä voi olla kielteisiä vaikutuksia niiden tuloksiin; kehottaa keskusta ryhtymään välittömiin toimiin maksumäärärahojen toteutumisasteen nostamiseksi tulevaisuudessa ja tiedottamaan vastuuvapauden myöntävälle viranomaiselle saavutetusta edistyksestä;

                  6.

                  kehottaa keskusta lujittamaan varainhoitoaan; katsoo, että huumausaineisiin liittyvät kysymykset olisi tuotava asianmukaisesti esiin uudessa monivuotisessa rahoituskehyksessä (2014–2020);

         Määrärahasiirrot varainhoitovuodelta toiselle

                  7.

                  panee tyytyväisenä merkille keskuksen aloitteen määrärahasiirtojen vähentämiseksi edelleen; toteaa erityisesti, että keskuksen vuotuisen toimintakertomuksen mukaan se on ryhtynyt seuraaviin toimiin:

                              —

                              keskuksen taloushallinnolle ja operatiiviselle henkilöstölle on pidetty viisi koulutustilaisuutta budjettitoiminnoista ja hankintamenettelyistä,

                              —

                              on otettu käyttöön entistä selkeämmät ja jäsennellymmät ohjeet ja menettelyt määrärahasiirtojen analysoimiseksi ja ehkäisemiseksi,

                              —

                              vuotuisen työohjelman ja talousarvion toteuttamiseksi järjestettäviä tarjouskilpailuja on aikaistettu mahdollisimman paljon niin, että ne järjestetään pääsääntöisesti vuoden ensimmäisellä puoliskolla,

                              —

                              palvelukseen on otettu hallintovirkamies, jotta voidaan parantaa keskuksen valmiuksia suunnitella ja seurata toimintaansa;

                        kehottaa kuitenkin tilintarkastustuomioistuinta tiedottamaan vastuuvapauden myöntävälle viranomaiselle näiden toimien tehokkuudesta;

         Kirjanpitojärjestelmä

                  8.

                  toteaa, että lopullisen tilinpäätöksen mukaan keskus on ottanut käyttöön ABAC-järjestelmään luodun uuden tulorakenteen, jotta perintämääräyksiä voidaan yksinkertaistaa ja hallinnoida paremmin;

                  9.

                  panee merkille myös, että keskus on tarkistanut toimintojohtamisjärjestelmäänsä ja määritellyt kustannuksiin perustuvan kirjanpitojärjestelmän; toteaa erityisesti, että asiaankuuluvat ABAC- ja SAP CO -sovellukset on konfiguroitu vastaavasti ja tuotantovaiheen olisi pitänyt käynnistyä vuoden 2011 ensimmäisellä neljänneksellä; pyytää keskusta tiedottamaan vastuuvapauden myöntävälle viranomaiselle edistyksestä asiassa;

         Julkiset hankinnat

                  10.

                  panee merkille, että keskuksen lopullisen tilinpäätöksen mukaan eräitä ulkoisia teknisiä selvityksiä tai tutkimuksia koskevien pienimuotoisten sopimusten toteuttamiseen liittyviä maksuja ei voitu suorittaa, koska tarvittavat tarjouskilpailu- tai hankintasopimusmenettelyt saatiin päätökseen liian myöhään keskuksen työohjelman asiaankuuluvien hankkeiden edistymisen mukaisesti;

         Toiminta

                  11.

                  kehottaa keskusta ottamaan raportointitason asianmukaisesti huomioon toimintansa suunnittelussa; kehottaa keskusta erityisesti varmistamaan, että vuotuisessa toimintakertomuksessa otetaan huomioon vuotuinen työohjelma ja että toimintoperusteinen resurssien suunnittelu (ABB) mukautetaan keskuksen organisaatiorakenteeseen, jotta talousarvion toteuttamista voidaan seurata;

                  12.

                  on tyytyväinen internetin kautta tapahtuvaan tiedottamiseen, koska se on toimiva ja kustannustehokas osa keskuksen yleistä viestintästrategiaa ja tiedotustoimintaa; kehottaa keskusta myös ehdottamaan parannuksia siihen, kuinka sen monikielinen toimintatapa voidaan säilyttää Reitoxin tuella;

                  13.

                  toteaa, että unionin talousvaikeudet olisi voitettava, ja katsoo siksi, että unionin toimielinten ja virastojen sekä kansallisten viranomaisten kesken tarvitaan lisää joustavuutta, innovatiivisia organisatorisia toimia ja parempaa koordinointia;

                  14.

                  on tyytyväinen keskuksen ja eurooppalaisissa kouluissa toteutettavan alkoholin ja muiden päihteiden käyttöä koskevan seurantahankkeen (ESPAD) välisen yhteistyön paranemiseen; katsoo, että unionin seuraavassa huumausainestrategiassa painopisteeksi olisi otettava alkoholin, tupakan ja sellaisten muunlaisten riippuvuuksien seuranta, jotka eivät ole yhteydessä huumaaviin aineisiin;

         Riskinarviointi

                  15.

                  panee merkille, että keskuksen vuotuisen toimintakertomuksen mukaan se on hyväksynyt kattavan menetelmän riskien tunnistamiseen ja arviointiin riskinhallinnan parantamiseksi keskuksessa; kehottaa kuitenkin tilintarkastustuomioistuinta tiedottamaan vastuuvapauden myöntävälle viranomaiselle keskuksen toteuttamien toimien tehokkuudesta; kehottaa myös sisäistä tarkastusta tarkistamaan, että keskitetty riskirekisteri on perustettu sen suositusten ja vaatimusten mukaisesti keskuksen sisäisen valvonnan standardeissa esitetyllä tavalla;

         Sisäinen tarkastus

                  16.

                  panee tyytyväisenä merkille, että vuonna 2010 sisäinen tarkastus tarkasti ulkoisen viestinnän tulosten hallinnan arvioidakseen näihin tuloksiin sovellettavaa sisäistä valvontaa ja varmistaakseen sen; panee erityisesti merkille, että viime vuosina on laadittu useita viestintää koskevia strategia-asiakirjoja mutta niitä ei ole kytketty vuoden 2010 vuotuiseen työohjelmaan ja monivuotiseen työohjelmaan vuosiksi 2010–2012 eikä suunnitteluasiakirjojen kattamaksi ajaksi ole suunniteltu kohderyhmien säännöllistä päivitystä, vaikka sitä vaaditaan keskuksen viestintästrategiassa;

                  17.

                  kehottaa keskusta kytkemään tulevan viestintästrategiansa vuotuisiin ja monivuotisiin suunnitteluasiakirjoihin ja tarkastelemaan säännöllisesti kohderyhmien tarpeita;

                  18.

                  toteaa, että keskuksen on yhä pantava täytäntöön sisäisen tarkastuksen viisi ”erittäin tärkeää” suositusta, jotka se antoi avustusten hallinnoinnista vuonna 2009 ja muuttovalmiudesta vuonna 2008 tekemiensä tarkastusten perusteella; on huolestunut siitä, että kolmen ”erittäin tärkeän” suosituksen täytäntöönpano on viivästynyt keskuksen alkuperäisessä toimintasuunnitelmassa asetetun määräajan yli; panee merkille myös, että keskus on ilmoittanut panneensa täytäntöön vielä yhden suosituksen vuoden 2010 lopussa ja että se odottaa sisäisen tarkastuksen jatkotoimia, jotta sen täytäntöönpano vahvistetaan; kehottaa keskusta ryhtymään välittömästi toimiin tilanteen korjaamiseksi ja tiedottamaan vastuuvapauden myöntävälle viranomaiselle toteuttamistaan toimista;

                  19.

                  panee myös merkille, että keskus on hylännyt avustussopimuksen noudattamista koskevan suosituksen; kehottaa keskusta perustelemaan päätöksensä vastuuvapauden myöntävälle viranomaiselle;

                  20.

                  kiinnittää huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;

                  21.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (7).

         (1)  EUVL C 366, 15.12.2011, s. 156.

         (2)  EYVL L 248, 16.9.2002, s. 1.

         (3)  EUVL L 376, 27.12.2006, s. 1.

         (4)  EYVL L 357, 31.12.2002, s. 72.

         (5)  EUVL L 250, 27.9.2011, s. 167.

         (6)  EUVL L 64, 12.3.2010, s. 1056–1057.

         (7)  Hyväksytyt tekstit, P7_TA(2012)0164 (ks. tämän virallisen lehden sivu 388).

      LIITE

         EUROOPAN PARLAMENTIN SUOSITUKSET AIEMPINA VUOSINA

                  Euroopan huumausaineiden ja niiden väärinkäytön seurantakeskus

                  2006

                  2007

                  2008

                  2009

                  Toiminta

                  Talousarvion vuotuis- ja erittelyperiaatetta ei noudatettu tarkasti: budjettikohtien välisiä määrärahasiirtoja oli paljon ja monissa tapauksissa tositteet olivat liian ylimalkaisia.

                  —

                  Keskusta kehotettiin asettamaan SMART-tavoitteet ja RACER-indikaattorit sekä laatimaan Ganttin kaavio tulossuuntautuneiden toimintatapojen edistämiseksi.

                  Keskusta kehotettiin ottamaan Ganttin kaavio käyttöön kaikkien operatiivisten toimiensa suunnittelussa.

                  Talousarvio- ja varainhallinto

                  Hankinnasta annettuja sääntöjä ei pantu täytäntöön kurinalaisesti.

                  Keskus oli Norjan kanssa eri mieltä siitä, miten lasketaan Norjan rahoitusosuus sen osallistumisesta keskuksen työhön. Keskuksen olisi pyrittävä ratkaisemaan kiista mahdollisimman pian, koska sillä on vaikutusta talousarvioon ja keskuksen tilinpäätökseen (keskuksen arvio on 80 000 euroa suurempi kuin Norjan viranomaisten).

                  —

                              —

                              Keskusta kehotettiin laatimaan mahdollisten määrärahasiirtojen analysointia varten asianmukaiset ohjeet ja menettelyt ja parantamaan toiminnan suunnittelua ja seurantaa siirtojen määrän vähentämiseksi.

                              —

                              Tilintarkastustuomioistuimen mukaan vuonna 2009 osaston 2 (hallintomenot) määrärahoja siirrettiin 339 000 euroa (26 prosenttia).

                  Henkilöresurssit

                  —

                  —

                  —

                  Keskusta kehotettiin varmistamaan hyväksytyn henkilöstöarviointimenettelyn johdonmukainen toteuttaminen.

                  Sisäinen tarkastus

                  —

                  —

                  Keskusta kehotettiin täyttämään 26 sisäisen tarkastuksen vuonna 2006 antamista 41 suosituksesta, joiden aiheena ovat uusien tilojen laadunvalvonta, tulvavahinkoihin varautuminen, toiminnan jatkuvuutta koskeva suunnitelma ja laiteinvestoinnit sekä sisäisen valvonnan standardien täytäntöönpano (henkilöstön ylennykset, henkilöstöarvioinnit, riskinhallinta).

                              —

                              Keskusta kehotettiin tiedottamaan vastuuvapauden myöntävälle viranomaiselle riskinhallinnassa ja seurantakeskuksen vuotuisesta riskinarvioinnissa saavutetusta edistyksestä.

                              —

                              Keskusta kehotettiin panemaan viipymättä täytäntöön yhdeksän erittäin tärkeää suositusta ja tiedottamaan vastuuvapauden myöntävälle viranomaiselle saavutetusta edistyksestä.


title: 2011/612/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2009#Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/246

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2009
   (2011/612/EU)
   EUROOPAN PARLAMENTTI, joka

               —

               ottaa huomioon Clean Sky -yhteisyrityksen lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen Clean Sky -yhteisyrityksen tilinpäätöksestä 31. joulukuuta 2009 päättyneeltä varainhoitovuodelta sekä yhteisyrityksen vastaukset (1),

               —

               ottaa huomioon neuvoston 15. helmikuuta 2011 antaman suosituksen (05894/2011 – C7-0051/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Clean Sky -yhteisyrityksen perustamisesta 20 päivänä joulukuuta 2007 annetun neuvoston asetuksen (EY) N:o 71/2008 (3) ja erityisesti sen 11 artiklan 4 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0128/2011),

               1.

               myöntää Clean Sky -yhteisyrityksen toimitusjohtajalle vastuuvapauden yhteisyrityksen talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Clean Sky -yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 342, 16.12.2010, s. 7.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä Clean Sky -yhteisyrityksen talousarvion toteuttamisesta varainhoitovuonna 2009
      EUROOPAN PARLAMENTTI, joka

                  —

                  ottaa huomioon Clean Sky -yhteisyrityksen lopullisen tilinpäätöksen varainhoitovuodelta 2009,

                  —

                  ottaa huomioon tilintarkastustuomioistuimen kertomuksen Clean Sky -yhteisyrityksen tilinpäätöksestä 31. joulukuuta 2009 päättyneeltä varainhoitovuodelta sekä yhteisyrityksen vastaukset (1),

                  —

                  ottaa huomioon neuvoston 15. helmikuuta 2011 antaman suosituksen (05894/2011 – C7-0051/2011),

                  —

                  ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Clean Sky -yhteisyrityksen perustamisesta 20 päivänä joulukuuta 2007 annetun neuvoston asetuksen (EY) N:o 71/2008 (3) ja erityisesti sen 11 artiklan 4 kohdan,

                  —

                  ottaa huomioon Clean Sky -yhteisyrityksen varainhoitoa koskevat säännökset, jotka sen hallintoneuvosto vahvisti 7. marraskuuta 2008,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0128/2011),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  ottaa huomioon, että Clean Sky -yhteisyritys perustettiin vuonna 2007 vauhdittamaan puhtaan lentoliikenneteknologian kehittämistä, validointia ja demonstrointia EU:ssa, jotta sitä voitaisiin ottaa käyttöön mahdollisimman pian,

                  C.

                  ottaa huomioon, että yhteisyritys on käynnistysvaiheessa eikä se ollut pannut sisäisen valvonnan järjestelmiä ja varainhoidon tietojärjestelmiä kokonaisuudessaan täytäntöön vuoden 2009 loppuun mennessä,

         Talousarvion toteuttaminen

                  1.

                  panee merkille, että yhteisyrityksen vuoden 2009 lopullinen talousarvio sisälsi 91 000 000 euroa maksusitoumusmäärärahoina ja 60 000 000 euroa maksumäärärahoina; toteaa myös, että maksusitoumusmäärärahojen käyttöaste oli 98 prosenttia ja maksumäärärahojen käyttöaste alle 1 prosentti;

                  2.

                  myöntää, että yhteisyritys on yhä käynnistysvaiheessa; on silti huolestunut siitä, että komission yhteisyrityksen puolesta vuonna 2008 ennakkorahoittamia tutkimustoimia ei toteutettu kaikilta osin vuonna 2009 ja että hankkeiden viivästymisen vuoksi 13 600 000 euron ennakkorahoituksesta käytettiin vain 8 700 000 euroa eli 65 prosenttia;

                  3.

                  on erityisen huolestunut siitä, että yhteisyrityksen varainhoitovuoden 2009 hyväksytyn talousarvion vahvistaminen, rakenne ja esitystapa eivät olleet yhteisyrityksen perustamisesta annetun asetuksen (EY) N:o 71/2008 eivätkä yhteisyrityksen varainhoitoa koskevien säännösten mukaiset; kehottaakin yhteisyritystä pikaisesti korjaamaan tämän vakavan puutteen;

         Osakkaiden rahoitusosuudet

                  4.

                  pyytää yhteisyritystä yhdenmukaistamaan osakkaiden rahoitusosuuksien esitystapaa tilinpäätöksessä komission ohjeiden mukaisesti;

                  5.

                  pyytää yhteisyritystä kehittämään edelleen määräyksiä, jotka koskevat osakkaaksi liittymistä ja yhteisrahoitusta ja erityisesti seuraavia:

                              —

                              uusien osakkaiden liittymistä koskevat järjestelyt,

                              —

                              osakkaiden luontaissuoritukset,

                              —

                              ehdot ja edellytykset, joiden perusteella yhteisyritys voi tarkastaa osakkaiden rahoitusosuudet,

                              —

                              edellytykset, joiden perusteella hallintoneuvosto voi hyväksyä yhteisrahoituksen;

         Sisäisen valvonnan järjestelmät

                  6.

                  kehottaa yhteisyritystä panemaan täysimääräisesti täytäntöön sisäisen valvonnan järjestelmänsä ja varainhoidon tietojärjestelmänsä;

                  7.

                  pyytää yhteisyritystä myös sisällyttämään varainhoitoa koskeviin säännöksiinsä nimenomaisen viittauksen komission sisäisen tarkastuksen osaston toimivaltuuksiin sen sisäisenä tarkastajana yhteisön elimiä koskevan varainhoidon puiteasetuksen mukaisesti;

                  8.

                  katsoo erityisesti, että komission olisi sisäisenä tarkastajana neuvottava yhteisyritystä riskienhallinnassa, esitettävä riippumattomia lausuntoja hallinnointi- ja valvontajärjestelmien laadusta sekä annettava suosituksia toimintojen toteuttamisedellytysten parantamiseksi ja varojen taloudellisen käytön edistämiseksi; katsoo myös, että yhteisyrityksen olisi ehdottomasti toimitettava vastuuvapauden myöntävälle viranomaiselle toimitusjohtajan laatima kertomus, jossa on yhteenveto sisäisen tarkastajan tekemien tarkastusten määrästä ja tyypistä, annetuista suosituksista ja näiden suositusten johdosta toteutetuista jatkotoimista;

                  9.

                  katsoo, että yhteisyrityksen olisi talousarvionsa koon ja hoitamiensa tehtävien monimutkaisuuden vuoksi perustettava hallintoneuvostolle suoraan raportoiva tilintarkastuskomitea;

         Sopimusta isäntävaltion kanssa ei ole tehty

                  10.

                  kehottaa yhteisyritystä tekemään Belgian kanssa pikaisesti sopimuksen toimistotiloista, erioikeuksista ja vapauksista sekä muusta Belgian isäntävaltiona yhteisyritykselle antamasta tuesta asetuksen (EY) N:o 71/2008 mukaisesti.

         (1)  EUVL C 342, 16.12.2010, s. 7.

         (2)  EYVL L 248, 16.9.2002, s. 1.

         (3)  EUVL L 30, 4.2.2008, s. 1.

         (4)  EYVL L 357, 31.12.2002, s. 72.


title: 2011/433/EU: Neuvoston päätös, annettu 12 päivänä heinäkuuta 2011 , euron käytön jatkamista Saint-Barthélemyn saarella sen jälkeen, kun sen asema Euroopan unioniin nähden muuttuu, koskevan Euroopan unionin ja Ranskan tasavallan välisen valuuttasopimuksen allekirjoittamisesta ja tekemisestä#Euron käytön jatkamista Saint-Barthélemyn saarella sen jälkeen, kun sen asema Euroopan unioniin nähden muuttuu, koskeva Euroopan unionin ja Ranskan tasavallan välinen valuuttasopimus

text:
               20.7.2011

               FI

               Euroopan unionin virallinen lehti

               L 189/1

         NEUVOSTON PÄÄTÖS,
   annettu 12 päivänä heinäkuuta 2011,
   euron käytön jatkamista Saint-Barthélemyn saarella sen jälkeen, kun sen asema Euroopan unioniin nähden muuttuu, koskevan Euroopan unionin ja Ranskan tasavallan välisen valuuttasopimuksen allekirjoittamisesta ja tekemisestä
   (2011/433/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 219 artiklan 3 kohdan,
   ottaa huomioon Ranskan merentakaisen yhteisön Saint-Barthélemyn puolesta toimivan Ranskan tasavallan kanssa tehtävästä valuuttasopimuksesta käytäviä neuvotteluja koskevista järjestelyistä 13 päivänä huhtikuuta 2011 annetun neuvoston päätöksen ja erityisesti sen 4 artiklan,
   ottaa huomioon Euroopan komission ehdotuksen,
   ottaa huomioon Euroopan keskuspankin lausunnon,
   sekä katsoo seuraavaa:

               (1)

               Saint-Barthélemyn saaren aseman muuttamisesta Euroopan unioniin nähden 29 päivänä lokakuuta 2010 annetussa Eurooppa-neuvoston päätöksellä 2010/718/EU (1) Saint-Barthélemyn saari lakkaa olemasta unionin syrjäisimpiin alueisiin kuuluva alue 1 päivästä tammikuuta 2012, ja se saa tuosta päivästä alkaen perussopimuksen neljännessä osassa tarkoitetun merentakaisen maan ja alueen aseman. Ranskan tasavalta on sitoutunut tekemään tarvittavat sopimukset unionin etujen säilyttämiseksi, kun tämä muutos tehdään.

               (2)

               Ranskan tasavalta on ilmoittanut unionin toimielimille aikovansa säilyttää euron Saint-Barthélemyn ainoana valuuttana. Sen vuoksi olisi tehtävä valuuttasopimus.

               (3)

               Neuvosto antoi komissiolle 13 päivänä huhtikuuta 2011 valtuudet neuvotella valuuttasopimuksesta Ranskan merentakaisen yhteisön Saint-Barthélemyn puolesta toimivan Ranskan tasavallan kanssa sekä ottaa Euroopan keskuspankki täysimääräisesti mukaan neuvotteluihin ja hakea sen hyväksyntää asioissa, jotka kuuluvat sen toimivaltaan. Euron käytön jatkamista Saint-Barthélemyn saarella sen jälkeen, kun sen asema Euroopan unioniin nähden muuttuu, koskeva Euroopan unionin ja Ranskan tasavallan välinen valuuttasopimus, jäljempänä ’sopimus’, parafoitiin 30 päivänä toukokuuta 2011.

               (4)

               Sopimus olisi allekirjoitettava ja tehtävä,

         ON HYVÄKSYNYT TÄMÄN PÄÄTÖKSEN:
   1 artikla
   1.   Hyväksytään euron käytön jatkamista Saint-Barthélemyn saarella sen jälkeen, kun sen asema Euroopan unioniin nähden muuttuu, koskeva Euroopan unionin ja Ranskan tasavallan välinen valuuttasopimus, jäljempänä ’sopimus’, unionin puolesta.
   2.   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Neuvoston puheenjohtaja tekee unionin puolesta sopimuksen 11 artiklassa määrätyn ilmoituksen.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä heinäkuuta 2011.

            Neuvoston puolesta

            Puheenjohtaja

         J. VINCENT-ROSTOWSKI

      (1)  EUVL L 325, 9.12.2010, s. 4.

      KÄÄNNÖS
      Euron käytön jatkamista Saint-Barthélemyn saarella sen jälkeen, kun sen asema Euroopan unioniin nähden muuttuu, koskeva Euroopan unionin ja Ranskan tasavallan välinen
      VALUUTTASOPIMUS
      EUROOPAN UNIONI, jota edustaa Euroopan komissio,
      ja
      RANSKAN TASAVALTA, joka toimii Saint-Barthélemyn saaren puolesta,
      jotka katsovat seuraavaa:

                  (1)

                  Saint-Barthélemy on erottamaton osa Ranskan tasavaltaa mutta se ei ole enää osa Euroopan unionia 1 päivästä tammikuuta 2012 alkaen Saint-Barthélemyn saaren aseman muuttamisesta Euroopan unioniin nähden 29 päivänä lokakuuta 2010 annetun Eurooppa-neuvoston päätöksen 2010/718/EU (1) mukaisesti.

                  (2)

                  Ranskan tasavalta toivoo, että Saint-Barthélemy säilyttää saman valuutan kuin Manner-Ranska ja aikoo sen vuoksi edelleen antaa eurojärjestelmän ja euron käyttöön ottaneiden jäsenvaltioiden liikkeeseen laskemille euroseteleille ja -metallirahoille yksinomaisen laillisen maksuvälineen aseman Saint-Barthélemyn alueella.

                  (3)

                  Olisi varmistettava, että Saint-Barthélemyyn sovelletaan edelleen talous- ja rahaliiton moitteettoman toiminnan edellyttämää Euroopan unionin nykyistä ja tulevaa oikeutta, jotta voidaan erityisesti varmistaa eurojärjestelmän rahapolitiikan yhtenäisyys, edistää tasapuolisten kilpailuedellytysten luomista euroalueelle sijoittautuneiden rahoituslaitosten välille ja estää käteisrahaan ja muihin maksuvälineisiin kuin käteisrahaan liittyvät petokset ja väärennykset sekä rahanpesu.

                  (4)

                  Tämä sopimus tehdään sellaisen jäsenvaltion kanssa, joka toimii vailla itsemääräämisvaltaa olevan yhteisön puolesta, minkä vuoksi siinä ei määrätä rahanlyömisoikeudesta. Valuutta sekä pankki- ja rahoituslainsäädäntö kuuluvat Ranskan valtion toimivaltaan. Talous- ja rahaliiton moitteettomaan toimintaan liittyvissä kysymyksissä Saint-Barthélemyyn sovelletaan sen aseman vuoksi ilman eri toimenpiteitä Ranskan lakeja ja asetuksia,

            OVAT SOPINEET SEURAAVISTA MÄÄRÄYKSISTÄ:
      1 artikla
      Euro säilyy Saint-Barthélemyn valuuttana.
      2 artikla
      Ranskan tasavalta antaa edelleen euroseteleille ja -metallirahoille laillisen maksuvälineen aseman Saint-Barthélemyssä.
      3 artikla
      1.   Ranskan tasavalta soveltaa Saint-Barthélemyyn edelleen talous- ja rahaliiton moitteettoman toiminnan edellyttämiä Euroopan unionin säädöksiä ja sääntöjä seuraavilla aloilla:

                  a)

                  eurosetelit ja -metallirahat;

                  b)

                  käteisrahaan ja muihin maksuvälineisiin kuin käteisrahaan liittyvien petosten ja väärennysten estäminen;

                  c)

                  mitalit ja rahakkeet;

                  d)

                  Euroopan unionin toiminnasta tehdyn sopimuksen 133 artiklan perusteella hyväksytyt toimenpiteet, jotka ovat tarpeen euron käytössä yhteisenä rahana;

                  e)

                  pankki- ja rahoituslainsäädäntö, mukaan lukien Euroopan keskuspankin hyväksymät säädökset;

                  f)

                  rahanpesun estäminen;

                  g)

                  eurojärjestelmän asettamat velvoitteet toimittaa tietoja tilastoja varten.

            2.   Ranskan tasavalta sitoutuu tekemään tiivistä yhteistyötä Europolin kanssa Saint-Barthélemyn alueella maksuvälineisiin liittyvien petosten ja väärennysten estämiseksi sekä rahanpesun estämiseksi ja torjumiseksi.
      4 artikla
      Toimenpiteitä, jotka Ranskan toimivaltaiset viranomaiset toteuttavat Euroopan unionin, myös Euroopan keskuspankin, 3 artiklan 1 kohdassa mainituilla aloilla hyväksymät säädökset osaksi kansallista lainsäädäntöään, sovelletaan ilman eri toimenpiteitä samoin edellytyksin Saint-Barthélemyyn.
      5 artikla
      Euroopan unionin, myös Euroopan keskuspankin, tämän sopimuksen 3 artiklan 1 kohdassa mainituilla aloilla hyväksymiä säädöksiä, joita sovelletaan suoraan jäsenvaltioissa, sovelletaan ilman eri toimenpiteitä samoin edellytyksin Saint-Barthélemyyn.
      6 artikla
      Luottolaitoksille ja tarvittaessa muille rahoituslaitoksille, joilla on lupa harjoittaa toimintaansa Saint-Barthélémyssä, myönnetään pääsy euroalueen pankkienvälisiin selvitysjärjestelmiin ja maksujärjestelmiin ja arvopaperien selvitysjärjestelmiin samoin edellytyksin kuin Manner-Ranskassa sijaitseville laitoksille.
      7 artikla
      Ranskan tasavalta antaa komissiolle ja Euroopan keskuspankille joka toinen vuosi kertomuksen tämän sopimuksen soveltamisalaan kuuluvien Euroopan unionin säädösten ja sääntöjen soveltamisesta Saint-Barthélemyssä. Kertomuksen on sisällettävä erityisesti luettelo niistä suoraan sovellettavista Euroopan unionin, myös Euroopan keskuspankin, säädöksistä, joita sovelletaan Saint-Barthélemyyn ilman eri toimenpiteitä 5 artiklan nojalla. Ensimmäinen kertomus on toimitettava ennen vuoden 2012 loppua.
      8 artikla
      1.   Tarvittaessa kutsutaan koolle sekakomitea. Sekakomitean puheenjohtajana toimii komissio, ja se koostuu Euroopan unionin ja Ranskan tasavallan edustajista.
      2.   Euroopan unionin valtuuskunnan puheenjohtajana toimii komissio, ja siihen kuuluu edustajia Euroopan keskuspankista.
      3.   Sekakomitea kokoontuu Euroopan unionin tai Ranskan tasavallan valtuuskunnan jonkin jäsenen pyynnöstä tarkastelemaan kaikkia tämän sopimuksen soveltamisessa mahdollisesti esille tulevia ongelmia.
      9 artikla
      Euroopan unionin tuomioistuimella on yksinomainen toimivalta ratkaista sellaiset tämän sopimuksen soveltamisesta seuraavat sopimuspuolten väliset riita-asiat, joita ei ole saatu ratkaistua sekakomiteassa.
      10 artikla
      Euroopan unioni tai Ranskan tasavalta voivat irtisanoa tämän sopimuksen yhden vuoden irtisanomisajalla.
      11 artikla
      Tämä sopimus tulee voimaan 1 päivänä tammikuuta 2012 sen jälkeen, kun sopimuspuolet ovat ilmoittaneet toisilleen omien ratifioimismenettelyjensä loppuun saattamisesta.
      12 artikla
      Tämä sopimus on laadittu kahtena kappaleena ranskan ja englannin kielellä ja kumpikin teksti on yhtä todistusvoimainen.

         Tehty Brysselissä kahdentenatoista päivänä heinäkuuta vuonna kaksituhattayksitoista.

               Euroopan unionin puolesta

               Ranskan tasavallan puolesta

         (1)  EUVL L 325, 9.12.2010, s. 4.